17/11/2016 | Administración LocalMunicipal
Santiso
Axudas para o fomento da natalidade anualidade 2016

O obxecto das presentes bases é regular a concesión de axudas para o fomento da natalidade neste concello paras a anualidade 2016, en réxime de concorrencia competitiva. O importe de cada axuda será de 600€. A concesión destas axudas estará suxeita a dipoñibilidade orzamentaria. Poderán solicitar estas axudas os proxenitores, xa sexan casados, parellas de feito ou familias monoparentais que teñan fillos, así como os adoptantes de nenos/as. Os nacementos ou adopcións subvencionados serán os producidos entre o 1 de xaneiro de 2016 e o 31 de decembro de 2016. Os beneficiarios non poderán estar incursos en prohibición para recibir subvencións e deberán estar ao corrente das súas obrigas tributarias e coa Seguridade Social. Tales circunstancias serán acreditadas mediante declaración responsable.1. Dará lugar ao recoñecemento da subvención cada nacemento que teña lugar ou cada adopción que se formalice polos beneficiarios sinalados no artigo anterior e no período indicado.2. Será requisito imprescindible para o recoñecemento da subvención que alomenos un dos proxenitores ou adoptantes resida no municipio con carácter efectivo e acreditativo cunha antigüidade mínima dun ano anterior á data do nacemento ou adopción. Esta circunstancia será comprobada de oficio por esta Administración.3. Será requisito para o pago efectivo da axuda que o recén nacido se empadroase por primeira vez no mesmo municipio e domicilio que os beneficiarios. No caso de adopción, que no prazo dun mes, a contar desde a Resolución Xudicial, sexa inscrito/a no Padrón de Habitantes deste Concello, no domicilio do adoptante. Estas circunstancias serán comprobadas de oficio por esta Administración.1) Os solicitantes cumprimentarán o modelo de solicitude, que poderán atopar nas oficinas xerais do Concello, e presentarano acompañado dos seguintes documentos: - Fotocopia compulsada do DNI do solicitante. - Fotocopia compulsada do libro de familia. - Número de conta corrente bancaria onde se efectuará o ingreso. - Declaración responsable de estar ao corrente das súas obrigas tribuatrias e coa Seguridade Social e de non estar incurso en prohibición para ser beneficiario de subvencións.2) Naquelas solicitudes nas que se observe a falta de documentación para a súa valoración, será solicitada por escrito ao interesado para que no prazo de 10 días hábiles desde a recepción da comunicación, presente a documentación solicitada. Se transcurrido ese prazo non se presentara, procederase ao arquivo do expediente.3) O prazo de presentación de solicitudes será desde a publicación das presentes bases no Boletín Oficial da provincia da Coruña ata o 5 de xaneiro de 2017. O órgano competente para a instrucción e resolución do procedemento é o alcalde. Os criterios a ter en conta para a valoración serán os indicados na base terceira. O prazo máximo para resolver será de tres meses contados desde o día seguinte ao da conclusión do prazo establecido na convocatoria. O silencio da Administración terá carácter desestimatorio. A axuda quedará xustificada mediante a acreditación do cumprimento dos requisitos para ser beneficiario, esto é, mediante a presentación dos seguintes documentos: - Fotocopia compulsada do libro de familia e cumprimento dos requisitos relativos ao empadronamento de alomenos un dos proxenitores e do recén nacido (tal e como se indica na base 3º), estes últimos comprobaranse de oficio pola Administración, debendo quedar constancia no expediente do cumprimento destas circunstancias. Calquera falsidade que se detecte dará lugar ao non recoñecemento da axuda ou, no caso de habela percibido xa, á devolución da mesma cos intereses legais correspondentes, independentemente das responsabilidades administrativas, civís ou penais que se puidesen esixir. Para o non regulado nestas bases estarase ao disposto na Lei 38/2003, de 17 de novembro, Xeral de Subvencións. Santiso, 8 de novembro de 2016. O alcalde Manuel Adán López